รัฐบาลไทย-ข่าวทำเนียบรัฐบาล-มหาดไทย ติวเข้มข้าราชการรุ่นใหม่ ต้องมีความรู้คู่คุณธรรม  ยึดประโยชน์ประชาชนและส่วนรวมเป็นสำคัญ และมุ่งมั่นอุดมการณ์ “บำบัดทุกข์ บำรุงสุข”
วันอังคารที่ 14 สิงหาคม 2561
มหาดไทย ติวเข้มข้าราชการรุ่นใหม่ ต้องมีความรู้คู่คุณธรรม  ยึดประโยชน์ประชาชนและส่วนรวมเป็นสําคัญ และมุ่งมั่นอุดมการณ์ “บําบัดทุกข์ บํารุงสุข”
มหาดไทย ติวเข้มข้าราชการรุ่นใหม่ ต้องมีความรู้คู่คุณธรรม
ยึดประโยชน์ประชาชนและส่วนรวมเป็นสําคัญ และมุ่งมั่นอุดมการณ์ “บําบัดทุกข์ บํารุงสุข”
วันนี้ (14 ส.ค. 61) เวลา 09.30 น. ที่ห้องประชุมอัษฎางค์ ชั้น 5 อาคารดํารงราชานุสรณ์ กระทรวงมหาดไทยนายนิสิต จันทร์สมวงศ์ รองปลัดกระทรวงมหาดไทย เป็นประธานเปิดการศึกษาอบรมหลักสูตร“การเป็นข้าราชการที่ดี”รุ่นที่ 54จัดโดย สถาบันดํารงราชานุภาพ กระทรวงมหาดไทย เพื่อฝึกอบรมและพัฒนาข้าราชการของกระทรวงมหาดไทยและข้าราชการที่อยู่ระหว่างทดลองปฏิบัติหน้าที่ราชการ ให้ทราบถึงระเบียบแบบแผนของทางราชการและการเป็นข้าราชการที่ดี โดยมีผู้เข้ารับการอบรม จํานวน 120 คน ประกอบด้วย ข้าราชการของหน่วยงานในสังกัดกระทรวงมหาดไทย และ หน่วยงานอื่นๆ อาทิ กระทรวงวิทยาศาสตร์และเทคโนโลยี สํานักงานคณะกรรมการป้องกันและปราบปรามการทุจริตแห่งชาติ (ป.ป.ช.) และ ศูนย์อํานวยการบริหารจังหวัดชายแดนภาคใต้ (ศอ.บต.) ซึ่งใช้ระยะเวลาการอบรม จํานวน 10 วัน ในระหว่างวันที่ 14 - 23 สิงหาคม 2561 ณ วิทยาลัยมหาดไทย อําเภอบางละมุง จังหวัดชลบุรี
โอกาสนี้รองปลัดกระทรวงมหาดไทยได้กล่าวแสดงความยินดีกับข้าราชการที่ได้รับการบรรจุใหม่ทั้งในส่วนของกระทรวงมหาดไทย และหน่วยงานอื่นๆ ที่เข้าร่วมอบรมหลักสูตรดังกล่าว พร้อมทั้งได้บรรยายพิเศษในหัวข้อเรื่อง“การเป็นข้าราชการที่ดี”โดยมีใจความตอนหนึ่งว่าเส้นทางอาชีพ“ข้าราชการ”ถือเป็นอาชีพที่มั่นคง ขอให้ทุกคนจงภูมิใจ และตั้งใจที่จะเป็นข้าราชการที่ดี ซึ่งการเป็นข้าราชการจะต้องเป็นผู้ที่มีความรู้ความเข้าใจในบทบาทหน้าที่และความสําคัญของงานราชการที่มีต่อแผ่นดิน และเมื่อเราก้าวเข้าสู่การเป็นข้าราชการ สิ่งที่ทุกคนต้องคํานึงถึงคือบริบทในหน้าที่การงานและความรับผิดชอบ วิธีคิดและวิธีปฎิบัติ ต้องรู้จักนําเทคโนโลยีและนวัตกรรมสมัยใหม่มาปรับใช้ เพื่อให้ก้าวทันต่อยุคการเปลี่ยนแปลง (ยุคของโลกตรวจสอบ)เปรียบได้ดั่ง ระยะทางพิสูจน์ม้า กาลเวลาพิสูจน์คนการเป็นข้าราชการนั้นไม่ง่าย แต่การเจริญเติบโตในระบบราชการยิ่งยากกว่า ซึ่งเส้นทางเดินไปข้างหน้าของแต่ละคนไม่เหมือนกัน มีผู้บังคับบัญชา และผู้ร่วมงานที่แตกต่างกัน ดังนั้น เราจึงต้องรู้จักการเรียนรู้จากประสบการณ์ และการมีแบบอย่างที่ดี และสิ่งที่สําคัญคือ เราจะต้องยึดมั่นและก้าวเดินในเส้นทางที่ถูกต้อง มีอุดมการณ์ทางความคิดและการทํางาน มีความซื่อสัตย์สุจริต และปฏิบัติงานโดยยึดหลักกฎหมาย กฎระเบียบ และยึดถือประโยชน์ของพี่น้องประชาชน ประเทศชาติ และส่วนรวมเป็นสําคัญ โดยเฉพาะ“คนมหาดไทย”มีหน้าที่ในการบําบัดทุกข์ บํารุงสุข ดั่งปณิธานและตามเจตนารมณ์ของสมเด็จฯ กรมพระยาดํารงราชานุภาพ ต้องมีจิตวิญญาณ โดยนําทุกข์ของผู้อื่น มาเป็นเสมือนทุกข์ของเราเอง ซึ่งคนมหาดไทยทุกคนต้องตระหนักในภาระหน้าที่และร่วมกันปฏิบัติงานเพื่ออํานวยประโยชน์สุขให้แก่พี่น้องประชาชนอย่างเต็มกําลังความสามารถ
นอกจากนี้ ยังได้มอบแนวทางในการปฏิบัติงานราชการ โดยเน้นย้ําหลักการทํางานและการดํารงชีวิต เพื่อให้ข้าราชการผู้เข้ารับการอบรมได้นําไปปฏิบัติ คือ 1.การครองตนโดยรู้จักการวางแผน“บัญชีชีวิต ตามหลักปรัชญาของเศรษฐกิจพอเพียง”ทั้งความพอเพียง การรู้จักประมาณตน และความมีเหตุมีผล การรู้จักเก็บออม รู้จักกินจักใช้ และรู้จักพัฒนาตนเองอย่างสม่ําเสมอ และรู้จักคิดการเปลี่ยนแปลง เพื่อให้การทํางานมีความทันสมัย และมีประสิทธิภาพมากยิ่งขึ้น สามารถตอบสนองต่อความต้องการของพี่น้องประชาชนได้เป็นอย่างดี 2.การครองงานต้องมีวินัย และมีสมรรถนะในการทํางาน มีอดทน และอดกลั้นนับเป็นสิ่งสําคัญที่ต้องยึดถือปฏิบัติและ 3.การมีจิตอาสารู้จักการเสียสละ และหมั่นทําความดี
ท้ายนี้รองปลัดกระทรวงมหาดไทย ได้กล่าวเพิ่มเติมว่าขอให้ข้าราชการใหม่ทุกคนพึงระลึกเสมอว่า ในการทํางานเราต้องยึดหลักกฎหมาย และหลักคุณธรรม ซึ่งกระทรวงมหาดไทยได้ให้ความสําคัญ และได้มีประกาศ“เจตจํานงสุจริตในการบริหารงาน”ที่มีคุณธรรม โปร่งใส ตรวจสอบได้ และยึดหลักธรรมาภิบาล ซึ่งประกอบด้วย หลักนิติธรรม หลักคุณธรรม หลักความโปร่งใส หลักการมีส่วนร่วม หลักความรับผิดชอบ และหลักความคุ้มค่า เพื่อตอบสนองการแก้ไขปัญหาประชาชนอย่างรวดเร็วให้เกิดประโยชน์กับประชาชนสูงสุด พร้อมส่งเสริมให้ข้าราชการและบุคลากรมีคุณธรรม 4 ประการ คือ“พอเพียง วินัย สุจริต จิตอาสา”และปฏิบัติตนยึดมั่นในจริยธรรม กระทําในสิ่งที่ถูกต้อง และมุ่งเน้นผลประโยชน์ส่วนรวมเป็นสําคัญ